stanford-oval/wikipedia huggingface dataset:
Andientulikulma

| Andientulikulma |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Tulikulmat Aphrastura
Laji::  spinicauda
Kaksiosainen nimi
 Aphrastura spinicauda  (Gmelin, 1789) 
Katso myös
   Andientulikulma Wikispeciesissä   Andientulikulma Commonsissa 
Infobox OKNimi-testi OKIUCN-testi OK: 
Andientulikulma, aikaisemmalta nimeltään okapyrstö (Aphrastura spinicauda) on orneeroiden heimoon kuuluva varpuslintu.
Levinneisyys

Andientulikulmaa tavataan luonnonvaraisena Argentiinassa ja Chilessä. Falklandinsaarilla olevan kannan alkuperästä ei ole tietoa. Lajia on kuvattu yleiseksi, ja se on luokiteltu elinvoimaiseksi.
Andienvihertikli

| Andienvihertikli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Vihervarpuset Spinus
Laji::  crassirostris
Kaksiosainen nimi
 Spinus crassirostris  (Landbeck, 1877) 
Synonyymit
 Carduelis crassirostris 
Infobox OKNimi-testi OKIUCN-testi OK: 
Andienvihertikli (Spinus crassirostris) on peippojen heimoon kuuluva varpuslintu.
Levinneisyys

Andienvihertikliä tavataan Argentiinassa, Boliviassa, Chilessä ja Perussa. Lajin kanta on vakaa, ja se on luokiteltu elinvoimaiseksi.
Allen West

Allen West voi tarkoittaa seuraavia henkilöitä:
Allen West (s. 1967), yhdysvaltalainen kitaristi
Allen West (s. 1961), yhdysvaltalainen poliitikko
Allen West (1872–1952), yhdysvaltalainen tennispelaaja
Allen West (1929–1978), yhdysvaltalainen vanki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allen West”, voi hakea sivunnimihaulla, laajalla sivunnimihaulla tai tekstihaulla.
Andienvarpuspöllö

| Andienvarpuspöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Varpuspöllöt Glaucidium
Laji::  jardinii
Kaksiosainen nimi
 Glaucidium jardinii  Bonaparte, 1855 
Katso myös
   Andienvarpuspöllö Wikispeciesissä   Andienvarpuspöllö Commonsissa 
Infobox OKNimi-testi OKIUCN-testi OK: 
Andienvarpuspöllö (Glaucidium jardinii) on pöllöihin kuuluva lintu. Sitä tavataan Boliviassa, Kolumbiassa, Ecuadorissa, Perussa ja Venezuelassa. Sen kanta on vakaa. Sen elinpiiriä ovat subtrooppiset ja trooppiset kosteat alavat ja vuoristometsät ja kosteat pensastoalueet sekä hyvin korkealla olevat pensastoalueet.
Aiheesta muualla

Andienvarpuspöllö (Glaucidium jardinii) BirdLife International Data Zone. (englanniksi)
Owlpages.com (englanniksi)
Mechelininkatu

| Mechelininkatu> Mechelingatan |
| --- | --- |
 Mechelininkatu pohjoiseen kesäkuussa 2019. Uudet lehmukset on istutettu kaadettujen tilalle.
Maa:   Suomi
Tieluokka:  katu
Pituus:  2,6 km
Alkupiste:  Ruoholahti
Reitti:  Etu-Töölö (1,3 km)
Päätepiste:  Nordenskiöldin aukio (2,6 km)
Päällyste:  asfaltti
Kaistaluku:  Pääosin nelikaistainen
Mechelininkatu (ruots. Mechelingatan) on Ruoholahdesta Taka-Töölöön johtava leveä ja vilkasliikenteinen katu Helsingin kantakaupungin länsiosassa. Se alkaa etelässä Jätkäsaarenlaiturilta ja sen eteläosa kulkee Hietaniemen hautausmaan ohi, ja lähellä pohjoispäätään se kulkee Sibeliuksen puiston poikki, jossa sen varrella on Sibelius-monumentti. Kadun eteläosa on rajana Kampin ja Länsisataman kaupunginosien välillä, keskiosa sijaitsee Etu-Töölössä. Katu päättyy pohjoisessa Linnankoskenkadun ja Topeliuksenkadun risteykseen, josta alkaa Pasilaan johtava Nordenskiöldinkatu. Mechelininkatu on noin 2,6 kilometriä pitkä.
Leo Mechelin (1839–1914), suomalainen poliitikko, senaattori ja lainopin professori.
Arkadiankatu risteää Mechelininkadun kanssa Etu-Töölössä.
Mechelininkadun keskiosa Pohjoiselta Rauta­tie­kadulta Sibeliuksenkadulle on esplanadityyppinen puistokatu. Sen keskellä puurivien välissä kulkee raitiolinja 8 Caloniuksenkadun risteykseen saakka, jonka pohjoispuolelta puurivien välissä on sorapäällysteinen kevyen liikenteen väylä Kesäkadun risteykseen saakka. Mechelininkadun kaikissa risteyksissä paitsi Leppäsuonkadun, Perhonkadun ja Kesäkadun risteyksissä on liikennevalot. Mechelininkadun varren rakennuksista on merkittävin 1800-luvun lopulla rakennettu Marian sairaala, jonka rakennuksista osa on suojeltu.
Mechelininkadulta kaadettiin puurivi kesällä 2017, mikä herätti närkästystä. Puut olivat kuitenkin jo huonokuntoisia. Niiden juuristoa olivat rasittaneet katutyöt. Uudet istutettiin vuonna 2019.
Stadin slangissa Mechelininkatu usein tunnetaan nimellä Meklu tai Meclu.
Historiaa

Mechelininkatu on nimetty valtiomies Leo Mechelinin mukaan. Katu sai nykyisen nimensä vuonna 1917. Sitä ennen se oli osa Nordenskiöldinkatua. Kadun eteläosan nimenä Hietaniemenkadun risteykseen saakka oli kuitenkin vuoteen 1954 saakka viereisen hautausmaan mukaan Kalmistokatu. Tämä nimi muutettiin kaupungin sairaalalautakunnan toivomuksesta, kun kadun varrelle oli valmistunut Marian sairaalan lisärakennus eikä Kalmistokatua haluttu käyttää sen osoitteena.
Mechelininkadun jäljelle jäänyt lehmuskujanteen osa Kesäkadun risteyksestä kuvattuna helmikuussa 2017.
Mechelininkadun lehmusten kantoja helmikuussa 2017.
Mechelininkadun lehmusten kantoja helmikuussa 2017.
Julkinen liikenne

Raitiolinja 8 kulkee kadulla Itämerenkadun ja Caloniuksenkadun risteysten välillä. Bussilinjat 24 ja 25 kulkevat kadulla Pohjoisen rautatiekadun risteyksestä Nordenskiöldin aukiolle asti. Linja 24 ei kuitenkaan kulje kadulla Hietaniemenkadun ja Hesperian esplanadin välillä, vaan kiertää Hietaniemen kautta. Kadulla sijaitsevat raitiovaunupysäkit Maria (ent. Marian sairaala) ja Arkadiankatu. Ennen Mechelininkadun katutöitä Arkadiankadun pysäkin sijaan kadulla sijaitsivat pysäkit Perhonkatu ja Caloniuksenkatu. Kadulla sijaitsevat bussipysäkit Arkadiankatu/Caloniuksenkatu, Taivallahti, Sibeliuksenpuisto ja Rajasaarentie.
Poikkikadut etelästä pohjoiseen

Jätkäsaarenlaituri (länteen/lounaaseen) ja Tullaajankuja (itään)
Itämerenkatu (länteen); samassa kohdassa kadun itäpuolella alkaa Baana.
Porkkalankatu, joka ylittää Mechelininkadun Ruoholahdensiltaa pitkin. Porkkalankadulta tulee lännestä ramppi Mechelininkadulle ja Mechelininkadulta myös lähtee ramppi Porkkalankadulle länteen.
Lapinlahdentie (länteen)
Pohjoinen Rautatiekatu (itään)
Leppäsuonkatu (itään)
Hietaniemenkatu
Perhonkatu (itään)
Arkadiankatu
Sammonkatu
Caloniuksenkatu (koilliseen) ja Lemminkäisenkuja (länteen)
Väinämöisenkatu (länteen)
Museokatu (itään)
Eteläinen Hesperiankatu
Pohjoinen Hesperiankatu
Kesäkatu (länteen)
Sibeliuksenkatu (itään)
Rajasaarentie
Nordenskiöldin aukio, jonka läpi kulkevat etelä–pohjoissuunnassa Topeliuksenkatu ja itä–länsisuunnassa Linnankoskenkatu, ja josta koilliseen jatkuu Nordenskiöldinkatu.
Aiheesta muualla

Kuvia tai muita tiedostoja aiheesta Mechelininkatu Wikimedia Commonsissa
Allen Trimble

Allen Trimble
Allen Trimble (24. marraskuuta 1783 – 3. helmikuuta 1870) oli yhdysvaltalainen federalistipuoluetta[lähde? ] edustanut poliitikko.
Trimble valittiin Ohion osavaltion edustajainhuoneeseen vuonna 1816, jonka jälkeen hän istui Ohion senaatissa vuosina 1818–1826. Hän toimi senaatin puhemiehenä vuosina 1818–1826. Puhemiehenä ollessaan Ohion kuvernööri Ethan A. Brown erosi tehtävästään vuonna 1822, minkä seurauksena Trimble toimitti kuvernöörin tehtäviä vuoden 1822 ajan.
Trimble valittiin vaaleilla kuvernööriksi uudelleen vuonna 1826 ja hän istui virassa vuoteen 1830 asti.
Andrea da Firenze

Kristus laskeutuu limboon.
Fresko Espanjalaiskappelissa.
Santa Maria Novella, Firenze.
(Andrea da Firenze 1365–1368)
Andrea da Firenze eli Andrea di Bonaiuto (ainakin 1343–1377) oli italialainen renessanssiajan taidemaalari. Hän työskenteli Firenzessä. Hänet muistetaan varsinkin freskoistaan Firenzen Santa Maria Novellan basilikassa.
Aiheesta muualla

Kuvia tai muita tiedostoja aiheesta Andrea da Firenze Wikimedia Commonsissa
Allen Whipple

| Allen Oldfather Whipple> Henkilötiedot |
| --- | --- |
Syntynyt: 2. syyskuuta 1881 Urmia, Persia
Kuollut: 6. huhtikuuta 1963 (81 vuotta) New Jersey
Ammatti:  kirurgi
Allen Oldfather Whipple (2. syyskuuta 1881 Urmia, Persia – 6. huhtikuuta 1963 New Jersey) oli yhdysvaltalainen kirurgi.
Whipple opiskeli aluksi Princetonin yliopistossa ja valmistui vuonna 1908 Columbian yliopiston College of Physicians and Surgeonsista New Yorkissa. Vuonna 1921 hänestä tuli New Yorkin presbyteerisairaalan kirurgian professori ja myöhemmin pääkirurgi. Vuonna 1934 Whipple sai nimityksen New York Surgical Societyn, vuonna 1936 Society of Clinical Surgeryn ja vuonna 1940 American Surgical Associationin puheenjohtajaksi.
Whipple tunnetaan parhaiten Whipplen proseduurista eli pankreatikoduodenektomiasta, jota käytetään leikkauksena haimasyövän hoidossa. Whipple itse suoritti urallaan 37 Whipplen leikkausta. Hänen mukaansa on nimetty myös Whipplen triadi, jonka täyttyminen voi viitata haiman insulinooman merkkinä ilmenevään hypoglykemiaan. Whipple oli Virginia Apgarin kirurgian residenssin valvoja ja suositteli tälle uran edistämistä kirurgian sijaan anestesiologiassa.
Mikko Särelä

| Mikko Särelä> Henkilötiedot |
| --- | --- |
Syntynyt: 1975 (ikä 48–49)
Poliitikko
Puolue:  Vihreä liitto
Asema:  varavaltuutettu
Vaalipiiri:  Helsinki
Kotipaikka:  Helsinki
Aiheesta muualla
Virallinen sivu
Mikko Särelä (s. 1975) on suomalainen poliitikko ja kansalaisaktivisti. Särelä tuli  tunnetuksi kaupunkisuunnitteluaktiivina ja Lisää kaupunkia Helsinkiin -Facebook-ryhmän perustajana. Ryhmän perustamiseen liittyvistä ansioista hänet palkittiin Vuoden kaupunkilainen -tittelillä vuonna 2014. 2010-luvulla hän on keskittynyt kaupunkisuunnitteluun ja tietoyhteiskuntapolitiikkaan. Vuodesta 2017 hän on ollut vihreiden varavaltuutettu Helsingissä ja toiminut useissa muissa kunnallisissa luottamustoimissa.
Kunnallis- ja puoluepolitiikka

Särelä toimii Vihreän liiton aktiivina ja poliitikkona. Hän on jäsen Helsingin Vihreissä ja Tieteen ja teknologian vihreissä. Särelällä on ollut seuraavat kunnalliset luottamustoimet Helsingissä:
Kaupunkisuunnittelulautakunnan varajäsen 2012–2017
Varavaltuutettu 2017–
Kaupunkiympäristölautakunnan varajäsen 2017–
Kakennukset ja yleiset alueet -jaoston varapuheenjohtaja 2017–2020
Kaupunginhallituksen varajäsen 2019–
Elinkeinojaoston ja konsernijaoston varajäsen 2019–
Särelä on myös yksi kaupunkisuunnittelua käsittelevän Seuraavat 400 000 helsinkiläistä -pamfletin kirjoittajista yhdessä Osmo Soininvaaran, Otso Kivekkään ja Mari Holopaisen kanssa.
Kansalaisaktivismi

Mikko Särelä oli vuonna 2005 Lex Karpelaa vastustavan mielenosoituksen järjestäjä.
Vuonna 2009 hän perusti Lisää kaupunkia Helsinkiin -Facebook-ryhmän. Ryhmä on tarkoitettu ihmisille, jotka haluavat kaupunkiin lisää tiiviitä kerrostalokortteleita, kivijalkaliikkeitä ja korttelipuistoja
Lisää kaupunkia Helsinkiin -ryhmän perustamisen ansiosta Kaupunkitoimittajat ry valitsi Särelän ”vuoden kaupunkilaiseksi” 2014.
Koulutus ja työ

Särelä on koulutukseltaan tekniikan tohtori. Hän on työskennellyt tutkijana Aalto-yliopistossa ja sittemmin Tekniikan akateemisten innovaatio- ja elinkeinopolitiikan asiantuntijana.
Aiheesta muualla

Särelän verkkosivut ja blogi.
Allen Woodring

| Mitalit | Mitalit | Mitalit |  |
| --- | --- | --- | --- |
|  Allen Woodring vuonna 1920 |  Allen Woodring vuonna 1920 |  Allen Woodring vuonna 1920 |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Antwerpen 1920 | 200 m |  |
Allen Woodring (15. helmikuuta 1898 – 15. marraskuuta, 1982) oli yhdysvaltalainen yleisurheilija ja 200 metrin olympiavoittaja Antwerpenissa 1920.
Woodringin elämästä tiedetään varsin vähän. Hän ei itse asiassa edes selvinnyt olympiajoukkueeseen jäätyään karsinnoissa viidenneksi, vaan oli matkassa vain varamiehenä. Hänelle annettiin kuitenkin mahdollisuus osallistua kilpailuun neljänneksi sijoittuneen tilalla. Antwerpeniin tulonsa jälkeen hänen piikkarinsa hajosivat eikä hän löytänyt uusia. Lopulta hän sai lainattua kengät toiselta juoksijalta kilpailun ajaksi.
Woodring voitti välieränsä ja loppukilpailussa hän kukisti niukasti ennakkosuosikki Charlie Paddockin, 100 metrin voittajan hyvän loppunsa ansiosta. Voittoaika oli 22,0.
Woodring oli syntynyt Hellertownissa, Pennsylvaniassa ja kuoli Clearwaterissa, Floridassa.
Anal Nosorog

Anal Nosorog oli venäläinen grindcore-yhtye. Se toimi vuosina 2003-2009.
Diskografia > Studioalbumit

You Are a Fat Putridity (2005)
The Beautiful People (2006)
Condom of Hate (2007)
Gazavat (2009)
Moloko (2010, ei julkaistu)
Aiheesta muualla

Anal Nosorog Rateyourmusic.comissa
Yhtyeen MySpace-sivu
Anders Gustaf Langenskiöld

Anders Gustaf Langenskiöld (29. elokuuta 1771 Orimattila – 17. tammikuuta 1853 Helsinki) oli suomalainen sotilas ja Kymenkartanon läänin maaherra vuosina 1812–1827.
Langenskiöld kuului Langenskiöldin aatelissuukuun; hänen isänsä Lars Adam Langenskiöld (synt. Lang) oli aateloitu vuonna 1772. Langenskiöld aloitti sotilasuransa vuonna 1775 vapaaehtoisena Karjalan rakuunarykmentissä, josta hän siirtyi vuonna 1778 Uudenmaan rakuunarykmenttiin. Hän osallistui Kustaa III:n sotaan ja haavoittui Parkumäen taistelussa heinäkuussa 1789. Langenskiöld yleni vuoteen 1790 mennessä luutnantiksi ja siirtyi 1792 Hämeenlinnan rykmentin jääkäripataljoonaan, jossa sai 1796 kapteenin arvon. Vuodesta 1802 hän palveli Porin rykmentin rusthollipataljoonassa, jonka mukana osallistui Suomen sotaan. Hänet ylennettiin vuonna 1809 majuriksi ja 1810 everstiluutnantiksi ennen siirtymistään Suomen suuriruhtinaskunnan palvelukseen. Lokakuussa 1812 Langenskiöld tuli 1. suomalaisen jääkärirykmentin pataljoonankomentajaksi, mutta vain kuukautta myöhemmin hänet nimitettiin Kymenkartanon läänin maaherraksi. Hän oli virassa 15 vuotta.
Langenskiöld omisti Iso-Hiiden kartanon Janakkalassa vuodesta 1831. Hänen puolisonsa oli Hedvig Gustava Gripenberg. Heidän lapsiaan olivat valtioneuvos Lars Henrik Gustaf Langenskjöld ja senaattori Carl Fabian Langenskiöld.
Anders Hagström

Anders Leander Hagström (5. lokakuuta 1876 Kaarlela – 12. lokakuuta 1962 Kokkola) oli Hagströmin Nahkatehtaan perustaja 1896. Hän oli yrityksen toimitusjohtaja ja johtokunnan puheenjohtaja vuodesta 1914. Hänelle myönnettiin teollisuusneuvoksen arvo 1937.
Hagström perusti 1896 nahkurinverstaan Kokkolaan. Hänen vaimonsa oli räätäli Elin Maria Söderström, joka hoiti tehtaalle perustettua ompeluosastoa. Heille syntyneistä 20 lapsesta kaksi tuli yrityksen johtoon. Enimmillään 1940-luvulla yrityksessä oli 270 työntekijää, joista 200 naisia. Tehdas lopetti toimintansa 1981.
Anders Gustav Thitz

Anders Gustav Thitz (16. tammikuuta 1767 Nora, Ruotsi – 4. joulukuuta 1828 Loviisa) oli ruotsalaissyntyinen Loviisassa asunut taidemaalari.
Thitzin vanhemmat olivat saksalaissyntyinen Johan Gottfried Thitz (1726–1793) ja Hedvig Sofia Munck af Fulkila (1729–1794). Johan Gottfried Thitz saapui Suomeen 1748 ja toimi lasinpuhaltajamestarina Åvikin lasitehtaalla Somerolla.
Anders Gustav Thitz oli naimisissa 1791–1820 kuuromykän Sofia Kristina Stichaeusin (1767–1820) kanssa. Heidän lapsiaan olivat kapteeni, kartanonomistaja Gustav Fredrik Thitz (1794–1864) ja tyttökoulun omistaja Anna Charlotta Thitz (1799–1889). Kontra-amiraali Ernst Gustav Julius Thitz oli Anders Gustav Thitzin pojanpoika. Anders Gustav Thitz meni vielä 1828 uudelleen naimisiin Anna Sofia Kajanderin (1787–1855) kanssa.
Thitz kävi Turun triviaalikoulua 1778–1782. Hän asui sitten jonkin Turussa ja oli merimiehenä. Thitz opiskeli piirustusta Tukholman taideakatemiassa ja toimi maalarina ja miniatyristinä Tukholmassa 1790–1795. Hän hankki maalarimestarin kirjat sekä Tukholmassa että Helsingissä ja toimi maalarimestarina Helsingissä 1795–1800 ja sitten vuodesta 1800 alkaen Loviisassa.  Perinteisen maalarin töiden ohella hän maalasi myös kirkkoihin alttaritauluja ja uskonnollisia kuvia.
Thitz maalasi 1820 Valkealan kirkkoon Ristiltäotto-nimisen maalauksen alttaritauluksi. Thitzin maalaama taulu siirrettiin 1898 "pahennusta herättäneenä" viereiseen kellotapuliin ja sen tilalle tuotiin uusi alttaritaulu joka esitti Jeesuksen ilmestymisestä Maria Magdalenalle. Valkealan kirkko tuhoutui tulipalossa 1920 ja tulipalolta säästynyt Thitzin taulu palautettiin tilalle rakennettuun uuteen kirkkoon.
Anjalankosken vaakuna

Anjalankosken vaakuna vuosina 1975–2008. Sama vaakuna oli Sippolan vaakunana vuosina 1952–1974.
Anjalankosken vaakuna oli Anjalankosken kaupungin tunnus. Sen on suunnitellut Jaska Hänninen vuonna 1952. Se oli alun perin käytössä Sippolan kunnan vaakunana, kunnes Sippola ja Anjala yhdistyivät Anjalankosken kauppalaksi vuonna 1975.
Anjalankosken vaakunassa on mustassa kentässä kaksi hopeasippua ristikkäin ja niiden alapuolella sinihopeinen lähde. Vaakunan aihe on mahdollisesti peräisin kertomuksesta, jonka mukaan Sippolan kirkon luona oli lähde, jonka reunalla oli tuohesta valmistettuja varrellisia juoma-astioita, lippejä. Paikallisessa murteessa lippi tunnettiin nimellä sippu.
Vaakuna muuttui epäviralliseksi kotiseutuvaakunaksi vuonna 2009 Anjalankosken liityttyä osaksi Kouvolan kaupunkia.
Amadinda

Amadinda (suom. isot koskettimet), on afrikkalainen ksylofonin kaltainen idiofoninen lyömäsoitin. Se valmistetaan tavallisesti puusta. Amadindassa on kaksitoista kieltä. Soitinta käytetään erityisesti ugandalaisessa perinnemusiikissa. Amadinda eroaa akadinda -nimisestä soittimesta kooltaan ja kieltensä määrällä.
Luettelo videopelin Persona 4 hahmoista

Tämä on luettelo videopelin Shin Megami Tensei: Persona 4 hahmoista. Vuonna 2008 Atluksen julkaisema peli keskittyy lähinnä lukio-opiskelijoihin, jotka jahtaavat Inaban maalaiskaupungissa toimivaa sarjamurhaajaa. Persona 4 sijoittuu vuoteen 2011 ja tapahtumat ovat yhteydessä televisiomaailmaan, ulottuvuuteen, jossa hahmot käyttävät persoonia taistellakseen Varjoja vastaan, jotka edustavat ihmisten kätkettyjä ajatuksia ja jotka tappoivat kaksi ensimmäistä uhria. Protagonisti, jota pelaaja ohjaa ja jonka tämä itse nimeää (mutta tunnetaan myöhemmissä medioissa nimellä Yu Narukami), on juuri muuttanut kaupunkiin ja hänen lisäkseen Tutkintaryhmään kuuluvat Yosuke Hanamura, paikallisen Junes-kauppakeskuksen johtajan poika; Chie Satonaka, joka pitää itsepuolustuslajeista; Yukiko Amagi, Chien paras ystävä joka on myös sukunsa omistaman majatalon perijätär; Kanji Tatsumi, ongelmanuori jonka on vaikea myöntää feminiiniset harrastuksensa; Rise Kujikawa, taktisena tukijana toimiva tauolle jäänyt suosittu teini-idoli; Teddie, klovnimaista karhupukua yllään pitävä olento televisiomaailmasta; sekä Naoto Shirogane, todellisen sukupuolensa salassa pitävä ja tunnettu lukiolaisikäinen etsivä.
Tutkintaryhmä

Pelin pelattavista hahmoista käytetään nimeä Tutkintaryhmä (engl. Investigation Team). He pyrkivät selvittämään Inabassa tapahtuneita murhia ja kidnappauksia. He pyrkivät pelastamaan uhrit "televisiomaailmasta" ja käyttävät persooniaan puolustautuakseen siellä uhkaavilta vihollisilta, varjoilta (Shadows). Pelin lopulla heistä aletaan käyttää nimitystä Totuuden etsijät (engl. Seekers of Truth).
Tutkintaryhmä > Yu Narukami

Yu Narukami (jap. 鳴上 悠, Narukami Yū) on pelin hiljainen protagonisti. Peliversiossa hän esiintyy nimettömänä ja pelaaja voi itse antaa hänelle nimen, mutta esiintyy aiemmin mainitulla nimellä peliin pohjautuvassa animesarjassa, sekä spin-off -peleissä. Peliin pohjautuvassa mangassa hän esiintyy nimellä Souji Seta (jap. 瀬多 総司, Seta Sōji). Hänen alkuperäinen persoonansa on Narrin arkanan (Fool Arcana) Izanangi, mutta pelin todellisessa lopetuksessa se kehittyy Maailman arkanan (World Arcana) persoonaksi nimeltä Izanagi-no-Okami.
Protagonistin vanhemmat työskentelevät paljon ulkomailla. Tämän vuoksi hän muuttaa vuoden ajaksi enonsa, Ryotaro Dojiman ja serkkunsa Nanako Dojiman luokse Inaban maalaiskaupunkiin. Hän opiskelee toisen vuoden opiskelijana Yasogamin lukiossa. Kun Inabassa alkaa tapahtua sarjamurhia ja ilmenee, että Keskiyön kanava (Midnight Channel) liittyy siihen, Yu ja hänen ystävänsä kulkevat television läpi toiseen maailmaan tutkimaan asiaa. Koska hän herätti oman persoonansa ensimmäisenä ja ilman oman Varjonsa kohtaamista, hänestä tehdään myös ryhmän johtaja. Protagonistilla on kyky nimeltä Villikortti (Wild Card), joten hän voi vaihtaa persoonaansa kesken taistelun sekä astua Samettihuoneeseen (Velvet Room), paikkaan, jossa hän voi huoneen haltijan, Igorin, avustuksella yhdistää persooniaan luodakseen voimakkaampia tilalle. Hän käyttää aseinaan miekkoja. Pelin ajan protagonisti käy koulua, ottaa osaa eri aktiviteetteihin ja viettää aikaa opiskelutovereidensa ja muiden ihmisten kanssa muodostaakseen sosiaalisia linkkejä (Social Links), jotka edistävät vahvempien persoonien kutsumista.
Pelissä protagonisti muodostaa automaattisesti Tutkintaryhmää johtaessaan Narrin arkanan sosiaalisen linkin, joka symboloi lukemattomia mahdollisuuksia sekä matkan alkua. Vakuuttumalla siitä, ettei kaikki Taro Namatameen kohdistuvat epäilyt täsmää Narrin arkanan linkki nousee maksimitasolle ja protagonisti voi muodostaa Tuomion arkanan (Judgement Arcana) sosiaalisen linkin, joka symboloi matkan loppua sekä tapahtumien kertausta. Animesarjassa Tuomion arkanan linkkiä edusti persoona Lucifer. Pelin todellisessa lopetuksessa kun todellinen murhaaja on saatu kiinni, protagonisti voi selvittää mistä sai kykynsä kulkea "televisiomaailmaan". Syylliseksi paljastuu jumalatar Izanami, joka pyrki muuttamaan Inaban asukkaat Varjoiksi. Taistellessaan tätä vastaan, hän saa käytöönsä Maailman arkanan.
Peliversiossa protagonistin luonne määräytyy täysin pelaajan tekemien valintojen mukaan. Mangaversion mukaan protagonistin vanhemmat työskentelevät hyvin paljon ulkomailla ja tämän vuoksi hän on joutunut muuttamaan aina toiseen kaupunkiin näiden kuukausien mittaisten työmatkojen ajaksi. Hän on ystävällinen, mutta myös hieman etäinen. Animesarjassa ja Persona 4 Arenassa hän on suorasanainen ja toisinaan vitsailee.
Yun japaninkielinen ääni on Daisuke Namikawa ja englanninkielinen ääni Johnny Yong Bosch. Näytelmäversiossa Yu:ta näyttelee Toru Baba.
Tutkintaryhmä > Yosuke Hanamura

Yosuke Hanamura (jap. 花村 陽介, Hanamura Yōsuke) on protagonistin paras ystävä ja luokkatoveri. Hän muutti Inabaan puoli vuotta ennen protagonistia, kun hänen isänsä sai työkseen johtaa paikallista Junes-tavarataloa. Hän ystävystyy protagonistin kanssa jo pelin alussa ja oli ihastunut kolmannen vuoden opiskelijaan, Saki Konishiin, joka teki Junesissa osa-aikatöitä. Mutta sitten Saki joutui sarjamurhien toiseksi uhriksi ja huomattuaan uhrien näkyvän Keskiyön kanavalla ennen kuolemaansa, hän ja protagonisti lähtevät televisiomaailmaan selvittämään asiaa. Siellä hän saa selville, ettei Saki koskaan välittänyt hänestä, ja kohtaa oman Varjonsa, joka ilmaisee hänen tylsyyttään sekä inhoaan maaseutua kohtaan.
Yosuken hyväksyttyä Varjonsa, se muuttuu Taikurin arkanan (Magician Arcana) persoonaksi nimeltä Jiraiya. Taisteluissa hän käyttää aseinaan kaksoisteräaseita, kuten kahta veistä tai tikaria. Yosuke edustaa myös Taikurin arkanan sosiaalista linkkiä ja linkin maksimoituessa Jiraiyasta kehittyy persoona Susano-o. Persona 4 Goldenissa Susanoo voi vielä kehittyä persoonaksi nimeltä Takehaya Susano-o.
Animesarjassa Yun sosiaalista linkkiä Yosukeen edustaa persoona Pyro Jack.
Yosuken japaninkielinen ääni on Shōtarō Morikubo ja englanninkielinen ääni Yuri Lowenthal. Näytelmäversiossa Yosukea näyttelee Takahisa Maeyama.